GNOMEs dokumentationsprojekt
gnome-doc-list@gnome.org
Petr Kovar
pknbe@volny.cz
Overvej at skifte til GNOME Classic hvis du foretrækker en mere traditionel skrivebordsoplevelse.
scootergrisen
2015-2016, 2019-2021
Alan Mortensen
2023

# Hvad er GNOME Classic?

GNOME Classic er en funktionalitet til brugere, der foretrækker en mere traditionel skrivebordsoplevelse. Selvom GNOME Classic er baseret på moderne GNOME-teknologier, så har den nogle ændringer til brugerfladen såsom menuerne Programmer og Steder i toppanelet og en vinduesliste nederst på skærmen.

GNOME Classic er en funktionalitet til brugere, der foretrækker en mere traditionel skrivebordsoplevelse. Selvom GNOME Classic er baseret på moderne GNOME-teknologier, så har den nogle ændringer til brugerfladen såsom menuerne Programmer og Steder i toppanelet og en vinduesliste nederst på skærmen.

Du kan bruge menuen Programmer i toppanelet til at starte programmer.

# Vinduesliste

Vindueslisten nederst på skærmen giver adgang til alle dine åbne vinduer og programmer og lader dig hurtigt minimere og gendanne dem.

Aktivitetsoversigten fås frem ved at klikke på knappen nederst i venstre side af vindueslisten.

For at få adgang til Aktivitetsoversigten, kan du også trykke på Super-tasten.

Til højre i vindueslisten viser GNOME en kortfattet identifikator for det nuværende arbejdsområde såsom 1 for det første (øverste) arbejdsområde. Derudover viser identifikatoren også det samlede antal tilgængelige arbejdsområder. For at skifte til et andet arbejdsområde kan du klikke på identifikatoren og vælge det arbejdsområde du vil bruge i menuen.

# Skift til og fra GNOME Classic

GNOME Classic er kun tilgængelig på systemer med bestemte GNOME Shell-udvidelser installeret. Nogle Linux-distributioner har måske ikke disse udvidelser tilgængelige eller installeret som standard.

Du skal have pakken gnome-shell-extensions installeret for at gøre GNOME Classic tilgængelig.

Installér gnome-shell-extensions

## Skift fra GNOME til GNOME Classic:

Gem dit igangværende arbejde og log ud. Klik på systemmenuen i højre side af toppanelet og vælg den ønskede valgmulighed.

En bekræftelsesmeddelelse vises. Vælg Log ud for at bekræfte.

Vælg dit navn i listen på loginskærmen.

Tryk på knappen indstillinger i nederste højre hjørne.

Vælg GNOME Classic på listen.

Indtast din adgangskode i indtastningsboksen til adgangskoden.

Tryk på Enter.

## Skift fra GNOME Classic til GNOME:

Gem dit igangværende arbejde og log ud. Klik på systemmenuen i højre side af toppanelet og klik herefter på dit navn og den ønskede valgmulighed.

En bekræftelsesmeddelelse vises. Vælg Log ud for at bekræfte.

Vælg dit navn i listen på loginskærmen.

Klik på ikonet for indstillinger i nederste højre hjørne.

Vælg GNOME på listen.

Indtast din adgangskode i indtastningsboksen til adgangskoden.

Tryk på Enter.