Matthias Clasen
matthias.clasen@gmail.com 2012
Michael Hill
mdhillca@gmail.com 2012
Jana Svarova
jana.svarova@gmail.com 2013
Petr Kovar
pknbe@volny.cz 2017
A zárolási képernyő védőlapja hátterének megváltoztatása.
Úr Balázs
ur.balazs at fsf dot hu 2018, 2019, 2020, 2021, 2023, 2024.

# A zárolási képernyő védőlapjának megváltoztatása

A zárolási képernyő védőlapja az a képernyő, amely gyorsan legördül, amikor a rendszer zárolva van. A zárolási képernyő védőlapjának hátterét az org.gnome.desktop.screensaver.picture-uri GSettings kulcs vezérli. Mivel a GDM saját dconf profilt használ, így beállíthatja az alapértelmezett hátteret a profilban lévő beállítások megváltoztatásával.

# Az org.gnome.desktop.screensaver.picture-uri kulcs beállítása

Hozzon létre egy gdm adatbázist a rendszerszintű beállításokhoz az /etc/dconf/db/gdm.d/01-screensaver fájlban:

[org/gnome/desktop/screensaver] picture-uri='file:///opt/corp/background.jpg'

Cserélje ki az /opt/corp/background.jpg útvonalat a zárolási képernyő háttereként használni kívánt képfájlra mutató útvonalra.

A támogatott formátumok: PNG, JPG, JPEG és TGA. Ha szükséges, a kép átméretezésre kerül, hogy illeszkedjen a képernyőhöz.

Ki kell jelentkeznie, mielőtt a rendszerszintű beállítások életbe lépnének.

Ha legközelebb zárolja a képernyőt, akkor az új zárolási képernyő védőlapja lesz megjelenítve a háttérben. Az előtérben az idő, a dátum és a hét jelenlegi napja kerül megjelenítésre.

# Mi van, ha a háttér nem frissül?

Győződjön meg arról, hogy lefuttatta-e a dconf update parancsot a rendszer adatbázisainak frissítéséhez.

Abban az esetben, ha a háttér nem frissül, próbálja meg újraindítani a GDM-et.