Projekt GNOME dokumentacije
gnome-doc-list@gnome.org
Michael Hill
mdhillca@gmail.com
Provjerite imaju li instalirani prikladan video kôdek.

# Drugi ljudi ne mogu reproducirati moje video snimke

Ako ste napravili video na svome Linux računalu i poslali ga nekome tko koristi Windows ili Mac OS, možda će imati problema s reprodukcijom video snimaka.

Kako bi mogla reproducirati vašu video snimku, osoba kojoj ste ju poslali mora imati instalirane prikladne kôdeke. Kôdek je mali komad softvera koji zna rukovati video snimkom i prikazati ju na zaslonu. Postoji mnogo različitih video formata i svaki zahtijeva drugačiji kôdek za reprodukciju. Možete provjeriti koji je format vaše video snimke na sljedeći način:

Otvorite Datoteke aplikaciju iz Aktivnosti pregleda.

Desno kliknite na video datoteku i odaberite Svojstva.

Idite na Video/Zvuk ili Video snimka karticu i potražite koji Kôdek je prikazan pod Video snimka i Zvuk (ako video snimka sadržu zvuk).

Pitajte osobu koja ima problema s reprodukcijom ima li instaliran prikladan kôdek. Možda će joj biti od pomoći da pretražiti na webu naziv kôdeka i naziv aplikacije za reprodukciju video snimke. Primjerice, ako vaša video snimka koristi format Theora i imate prijatelja koji ju pokušava pogledati u Windows Media Playeru, potražite "theora windows media player". Uobičajeno možete besplatno preuzeti prikladan kôdek ako nije instaliran.

Ako ne možete pronaći prikladan kôdek, isprobajte VLC izvođač medija. Radi na Windowsu i Mac OS-u kao i na Linuxu, te podržava mnogo različitih video formata. Ako to ne uspije, pokušajte pretvoriti svoj video u drugi format. Većina video uređivača to može učiniti, dostupne su i određene aplikacije za pretvaranje videa. Provjerite aplikaciju za instalaciju softvera da vidite što je dostupno.

Može postojati nekoliko drugih problema koji bi mogli spriječiti nekoga da reproducira vašu video snimku. Video snimka se mogla oštetiti kada ste ju poslali (ponekad se velike datoteke ne kopiraju istovjetno), može biti problema s aplikacijom za reprodukciju video snimaka ili video snimka možda nije pravilno napravljena (moglo je doći do određenih grešaka pri spremanju video snimke).