Projekt GNOME dokumentacije
gnome-doc-list@gnome.org
Što su uređaji i particije, upravljanje diskovima pomoću pomagala.

# Upravljanje uređajima i particijama

Izraz uređaj se koristi za opisivanje uređaja pohrane, poput čvrstog diska. Može se odnositi i na dio pohrane na tom uređaju, jer pohranu možete podijeliti na dijelove. Računalo ovu pohranu čini dostupnom putem vašeg datotečnog sustava u procesu koji se naziva montiranje. Montirani uređaji mogu biti čvrsti diskovi, optički uređaji pohrane (Blu-ray, CD-RW, DVD-RW, HD-DVD), SD kartice, USB uređaji pohrane i ostali mediji. Ako je uređaj trenutno montiran, možete čitati (i eventualno pisati) datoteke po njemu.

Često se montirani uređaj naziva particijom, iako nužno nisu ista stvar. “Particija” se odnosi na fizičko područje pohrane na jednom disku. Nakon što se particija montira, može se nazvati uređajem jer možete pristupiti datotekama na njoj. Uređaje možete zamisliti kao označene, dostupne "izloge" sve do funkcionalnih "spremišta" particija i uređaja.

# Pregled i upravljanje uređajima i particijama pomoću pomagala za disk

Možete provjeriti i promijeniti uređaje pohrane računala pomoću pomagala za disk.

Otvorite Aktivnosti pregled i pokrenite Diskovi pomagalo .

Na popisu uređaja pohrane s lijeve strane pronaći ćete čvrste diskove, Blu-ray/CD/DVD/HD-DVD optičke uređaje i druge fizičke uređaje. Pritisnite na željeni uređaj ZZZZprovjeriti.

Desni pregled pruža vizualni prikaz uređaja i particija prisutnih na odabranom uređaju. Isto tako sadrži razne alate koji se koriste za upravljanje tim uređajima.

Budite oprezni: moguće je potpuno obrisati podatke na disku ovim pomagalima.

Vaše računalo najvjerojatnije ima najmanje jednu primarnu particiju i jednu swap particiju. Operativni sustav koristi swap particiju za upravljanje memorijom i rijetko se montira. Primarna particija sadrži vaš operativni sustav, aplikacije, postavke i osobne datoteke. Ove se datoteke isto tako mogu distribuirati na više particija u svrhu sigurnosti ili praktičnosti.

Jedna primarna particija mora sadržavati podatke koje vaše računalo koristi za pokretanje ili boot. Zbog toga se ponekad naziva particija pokretanja (boot) ili uređaj pokretanja (boot). Kako bi utvrdili može li se disk pokrenuti, odaberite particiju i kliknite na tipku izbornika u alatnoj traci ispod popisa particija. Zatim kliknite na Uredi particiju... i pogledajte njezine Oznake. Vanjski mediji poput USB uređaja i Blu-ray/CD/DVD/HD-DVD optičkih uređaja isto tako mogu sadržavati uređaj za pokretanje sustava.