Phil Bull
philbull@gmail.com
Shaun McCance
shaunm@gnome.org
Michael Hill
mdhillca@gmail.com
Axustar o volume do son para o equipo e controlar o volume de cada aplicación.
Fran Diéguez
frandieguez@gnome.org 2011-2023

# Cambiar o volume do sistema

Para cambiar o volume de son, prema o menú do sistemadesde a parte dereita da barra superior e mova o deslizador de volume á dereita ou á esquerda. Pode desactivar completamente o son levando o deslizador ao extremo esquerdo.

Se pasa o rato sobre a icona de volume na barra superior ou o control deslízante no menú do sistema, o volume pódese controlar desprazando a roda do rato ou o panel táctil.

Algúns teclados teñen teclas que lle permiten controlar o volume. Normalmente representan altofalantes estilizados emitindo «ondas». Están frecuentemente preto das teclas «F» na parte superior. Nos portátiles, normalmente están nas teclas «F». Manteña a tecla Fn no seu teclado para usalas.

Se ten altofalantes externos, tamén pode cambiar o volume usando o control de volume dos altofalantes. Algúns auriculares tamén teñen un control de volume.

# Cambiar o volume de son para aplicacións individuais

Podes cambiar o volume dunha aplicación e deixar sen cambios o volume doutras. Isto é útil se estás escoitando música e navegando pola web, por exemplo. Quizais queiras desactivar o son no navegador web para que os sons dos sitios web non interrompan a música.

Algunhas aplicacións teñen controis de volume nas súas xanelas principais. Se a súa aplicación teno, emprégueo para cambiar o volume. Se non:

Abra a vista de Actividades e comece a escribir Son.

Prema en Son para abrir o panel.

En Niveis de volume, use o control escorrente de volume para cada aplicación para establecer o seu volume. Faga clic no botón do altofalante ao final do control escorrente para silenciar ou activar o silencio da aplicación.

Só se listan as aplicacións que reproducen sons. Se unha aplicación reproduce sons pero non aparece na lista, é posible que non admita a función que lle permite controlar o seu volume deste xeito. Neste caso, non pode cambiar o seu volume.