Jim Campbell
jwcampbell@gmail.com
Phil Bull
philbull@gmail.com
Det kan være signalet er lavt, eller netværket lader dig måske ikke oprette forbindelse ordentligt.
scootergrisen
2015-2016, 2019-2021
Alan Mortensen
2023

# Hvorfor bliver mit trådløse netværk ved med at afbryde forbindelsen?

Du kan opleve, at du har mistet forbindelsen til et trådløst netværk, selvom du ønskede at forblive forbundet. Din computer vil normalt forsøge at oprette forbindelse til netværket igen, så snart dette sker (netværksikonet i toppanelet vil vise tre prikker, hvis den forsøger at oprette forbindelse igen), men det kan være irriterende, især hvis du var i gang med at bruge internettet.

# Svagt trådløst signal

En almindelig årsag til at blive afbrudt fra et trådløst netværk er, at signalet er svagt. Trådløse netværk har en begrænset rækkevidde, så hvis du er for langt væk fra den trådløse basestation, kan du muligvis ikke få et stærkt nok signal til at opretholde en forbindelse. Vægge og andre genstande mellem dig og basestationen kan også svække signalet.

Netværksikonet i toppanelet viser, hvor stærkt dit trådløse signal er. Hvis signalet ser lavt ud, kan du prøve at flytte tættere på den trådløse basestation.

# Netværksforbindelse ikke etableret ordentligt

Nogle gange, når du opretter forbindelse til et trådløst netværk, kan det se ud som om, at du først har oprettet forbindelse, men så bliver du afbrudt kort efter. Dette sker normalt, fordi din computer kun delvist lykkedes med at oprette forbindelse til netværket. Den formåede at etablere en forbindelse, men var af en eller anden grund ikke i stand til at fuldføre oprettelsen af forbindelsen og blev derfor afbrudt.

En mulig årsag til dette kunne være, at du har indtastet den forkerte trådløse adgangskode, eller at din computer ikke var tilladt på netværket (fordi netværket f.eks. kræver et brugernavn for at logge ind).

# Ustabil trådløse hardware/drivere

Noget trådløst netværkshardware kan være lidt ustabil. Trådløse netværk er komplicerede, så trådløse kort og basestationer løber af og til ind i mindre problemer og kan afbryde forbindelsen. Det er irriterende, men det sker ret regelmæssigt med mange enheder. Hvis du fra tid til anden bliver afbrudt fra trådløse forbindelser, kan dette være den eneste årsag. Hvis det sker meget regelmæssigt, kan du overveje at anskaffe noget andet hardware.

# Travle trådløse netværk

Trådløse netværk på travle steder (for eksempel på universiteter og kaffebarer) har ofte mange computere, der forsøger at oprette forbindelse til dem på én gang. Nogle gange bliver disse netværk for travle og kan muligvis ikke håndtere alle de computere, der forsøger at oprette forbindelse, så nogle af dem bliver afbrudt.