Shaun McCance
shaunm@gnome.org
Andre Klapper
ak-47@gmx.net
Alexandre Franke
afranke@gnome.org
Ekaterina Gerasimova
kittykat3756@gmail.com
David Faour
dfaour.gnome@gmail.com
Michael Hill
mdhillca@gmail.com
A felhasználói fiók elhagyása kijelentkezéssel, felhasználóváltással stb.
Bojtos Péter
ptr at ulx dot hu 2015
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011, 2012, 2013, 2014, 2015, 2016, 2017, 2018, 2019
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011
Meskó Balázs
mesko dot balazs at fsf dot hu 2021, 2022
Nagy Zoltán
dzodzie at gmail dot com 2011
Úr Balázs
ur dot balazs at fsf dot hu 2016, 2019, 2021, 2022, 2023

# Kijelentkezés, kikapcsolás vagy felhasználóváltás

Miután befejezte számítógépének használatát, kikapcsolhatja, felfüggesztheti (energiatakarékossági okból) vagy a kijelentkezés után bekapcsolva is hagyhatja.

# Kijelentkezés vagy felhasználóváltás

Felhasználói menü

Felhasználói menü

Hogy más felhasználók is használhassák számítógépét, kijelentkezhet, vagy bejelentkezve maradhat és megváltoztathatja a felhasználót. Ha felhasználót vált, akkor minden alkalmazása továbbra is futni fog, és a következő bejelentkezéskor minden ugyanott lesz, ahol hagyta.

A Kijelentkezéshez vagy Felhasználóváltáshoz kattintson a felső sáv jobb oldalán lévő rendszer menüre, kattintson a Shutdown gombra, és válassza ki a megfelelő lehetőséget.

A Kijelentkezés és Felhasználóváltás bejegyzések csak akkor jelennek meg a menüben, ha a rendszeren több felhasználói fiók is van.

A Felhasználóváltás bejegyzés csak akkor jelenik meg a menüben, ha a rendszeren több felhasználói fiók is van.

# Képernyő zárolása

Ha számítógépét elhagyja egy rövid időre, akkor zárolja a képernyőt. Ezzel megakadályozhatja, hogy mások hozzáférjenek fájljaihoz vagy alkalmazásokat futtassanak. Amikor visszatér, a zároló képernyőt fogja látni. Adja meg jelszavát a bejelentkezéshez. Ha nem zárolja képernyőjét, akkor az egy idő után automatikusan megtörténik.

A képernyő zárolásához kattintson a felső sáv jobb oldalán lévő rendszer menüre, és kattintson a Lock gombra.

Ha a képernyője zárolva van, más felhasználók bejelentkezhetnek a saját fiókjukba a bejelentkezési képernyő jobb alsó sarkában lévő Bejelentkezés más felhasználóként gombra kattintva. Amikor végeztek, visszaválthat a saját asztalára.

# Felfüggesztés

Energiatakarékossági okból függessze fel számítógépét, ha nem használja azt. Ha laptopot használ, akkor a rendszer alapesetben automatikusan felfüggeszti a számítógépét, amikor lecsukja a fedelet. Ez elmenti a munkamenet állapotát a számítógép memóriájába, és kikapcsolja a számítógép legtöbb funkcióját. A felfüggesztés alatt a számítógép kis mennyiségű áramot használ.

A számítógép kézileg történő felfüggesztéséhez kattintson a felső sáv jobb oldalán lévő rendszer menüre, kattintson a Shutdown gombra, és válassza a Felfüggesztés lehetőséget.

# Kikapcsolás vagy újraindítás

Ha teljesen ki szeretné kapcsolni számítógépét, vagy újra szeretné indítani, kattintson a felső sáv jobb oldalán lévő rendszer menüre, kattintson a Shutdown gombra, és válassza az Újraindítás… vagy a Kikapcsolás… lehetőséget.

Ha más felhasználók is be vannak jelentkezve, akkor nem biztos, hogy ki tudja kapcsolni vagy újra tudja indítani a számítógépet, mert ez befejezné az ő munkameneteiket is. Ha rendelkezik rendszergazdai jogosultsággal, akkor a rendszer bekérheti a jelszavát a leállításhoz.

A számítógép kikapcsolására akkor lehet szükség, ha át szeretné helyezni, de nincs akkumulátora, vagy az gyenge vagy már nem képes töltés tárolására. A kikapcsolt számítógép a felfüggesztettel szemben nem használ energiát.