Phil Bull
philbull@gmail.com
Jim Campbell
jcampbell@gnome.org
Paul W. Frields
stickster@gmail.com
Shaun McCance
shaunm@gnome.org
Michael Hill
mdhillca@gmail.com
Configurar unha impresora que está conectada ao seu computador, ou rede local.
Fran Diéguez
frandieguez@gnome.org 2011-2023

# Configurar unha impresora local

O seu sistema pode recoñecer moitos tipos de impresoras automaticamente unha vez conectadas. A maioría das impresoras están conectadas cun cable USB que se conecta ao teu ordenador, pero algunhas impresoras conéctanse á túa rede con cable ou sen fíos.

Se a súa impresora está conectada á rede, non se configurará de maneira automática – pode engadila desde o panel de Impresoras nas Preferencias.

Asegúrese que a impresora está acendida.

Conecte a impresora ao seu sistema mediante un cabo axeitado. Pode ver a actividade na pantalla, cando o sistema busca os controladores, e pode que se lle pida que se autentique para instalalos.

Aparecerá un mensaxe cando o sistema remate de instalar a impresora. Seleccione Imprimir unha páxina de proba para imprimir unha páxina de proba, ou Opcións para facer cambios adicionais na configuración da impresora.

Se a súa impresora non se configurou de maneira automática, pode engadila desde as preferencias da impresora:

Abra a vista de Actividades e comece a escribir Impresoras.

Prema Impresoras.

Dependendo do seu sistema, podería ter que premer Desbloquear na esquina superior dereita e escribir o seu contrasinal cando se lle pregunte.

Prema o botón Engadir impresora….

Na xanela emerxente, seleccione a súa impresora nova e prema Engadir.

Se a súa impresora non se descobre automaticamente, pero coñece o seu enderezo de rede, Escríbaa no campo de texto na parte inferior do diálogo e prema Engadir

Se a súa impresora non aparece na xanela Engadir impresora, pode precisar instalar os controladores da impresora.

Despois de instalar a impresora pode querer cambiar a súa impresora predeterminada.