Shaun McCance
shaunm@gnome.org
Michael Hill
mdhillca@gmail.com
Ekaterina Gerasimova
kittykat3756@gmail.com 2013, 2015
Klik, træk eller rul med tryk og bevægelser på din pegeplade.
scootergrisen
2015-2016, 2019-2021
Alan Mortensen
2023

# Klik, træk eller rul med pegepladen

Du kan klikke, dobbeltklikke, trække og rulle kun med pegepladen, uden separate hardwareknapper.

Pegepladebevægelser dækkes særskilt.

# Tryk for at klikke

I stedet for at bruge en knap kan du trykke på pegepladen for at klikke.

Tryk på pegepladen for at klikke.

Tryk to gange på pegepladen for at dobbeltklikke.

For at trække et element skal du dobbelttrykke, men ikke løfte fingeren efter det andet tryk. Træk elementet hen, hvor du vil have det, og løft derefter fingeren for at slippe det.

Hvis din pegeplade understøtter tryk med flere fingre, skal du højreklikke ved at trykke med to fingre på én gang. Ellers skal du stadig bruge hardwareknapper for at højreklikke. Se for en metode til at højreklikke uden en anden museknap.

Hvis din pegeplade understøtter tryk med flere fingre, så kan du midterklikke ved at trykke med tre fingre på én gang.

Når du trykker eller trækker med flere fingre, skal du sørge for, at dine fingre er spredt tilstrækkelig langt fra hinanden. Hvis dine fingre er for tæt på hinanden, kan din computer tro, at de er en enkelt finger.

## Aktivér tryk for at klikke

Åbn Aktivitetsoversigten og begynd at skrive Mus & pegeplade.

Klik på Mus & pegeplade for at åbne panelet.

Sørg for, at Pegeplade-kontakten er slået til i sektionen Pegeplade.

Sektionen Pegeplade vises kun, hvis dit system har en pegeplade.

Slå Tryk for at klikke-kontakten til.

# Rulning med to fingre

Du kan rulle med to fingre på din pegeplade.

Når dette er valgt, vil tryk og træk med en finger fungere som normalt, men hvis du trækker to fingre hen over en hvilken som helst del af pegepladen, vil den rulle i stedet. Flyt dine fingre mellem toppen og bunden af din pegeplade for at rulle op og ned, eller flyt dine fingre hen over pegepladen for at rulle sidelæns. Vær omhyggelig med at holde fingrene lidt fra hinanden. Hvis dine fingre er for tæt på hinanden, ligner de bare en stor finger på din pegeplade.

Tofingerrulning virker måske ikke på alle pegeplader.

## Aktivér rulning med to fingre

Åbn Aktivitetsoversigten og begynd at skrive Mus & pegeplade.

Klik på Mus & pegeplade for at åbne panelet.

Sørg for, at Pegeplade-kontakten er slået til i sektionen Pegeplade.

Slå Tofingerrulning-kontakten til.

# Kantrulning

Brug kantrulning, hvis du vil rulle med en enkelt finger.

Din pegeplades specifikationer bør angive den nøjagtige placering af sensorerne til kantrulning. Typisk sidder den lodrette rullesensor i højre side af pegepladen. Den vandrette sensor er på pegepladens nederste kant.

For at rulle lodret skal du trække fingeren op og ned langs pegepladens højre kant. For at rulle vandret skal du trække fingeren hen over pegepladens nederste kant.

Kantrulning virker måske ikke på alle pegeplader.

## Aktivér kantrulning

Åbn Aktivitetsoversigten og begynd at skrive Mus & pegeplade.

Klik på Mus & pegeplade for at åbne panelet.

Sørg for, at Pegeplade-kontakten er slået til i sektionen Pegeplade.

Tænd for kontakten til Kantrulning.

# Naturlig rulning

Du kan trække indhold, som om du skubber et fysisk stykke papir, ved hjælp af pegepladen.

Åbn Aktivitetsoversigten og begynd at skrive Mus & pegeplade.

Klik på Mus & pegeplade for at åbne panelet.

Sørg for, at Pegeplade-kontakten er slået til i sektionen Pegeplade.

Slå Naturlig rulning-kontakten til.

Denne funktion er også kendt som Omvendt rulning.