Din computer vil virke, men det kan være, du får brug for et andet strømkabel eller en rejseadapter.
GNOMEs dokumentationsprojekt
gnome-doc-list@gnome.org
Phil Bull
philbull@gmail.com
scootergrisen
2015-2016, 2019-2021
Alan Mortensen
2023

# Virker min computer med en strømforsyning fra et andet land?

Forskellige lande bruger strømforsyninger med forskellige spændinger (normalt 110 V eller 220-240 V) og AC-frekvenser (normalt 50 Hz eller 60 Hz). Din computer bør fungere med en strømforsyning i et andet land, så længe du har en passende strømadapter. Du skal muligvis også aktivere en kontakt.

Har du en bærbar computer, er det eneste, du skal gøre, at få det rigtige stik til din strømadapter. Nogle bærbare computere leveres pakket med mere end ét stik til deres adapter, så du har muligvis allerede den rigtige. Hvis ikke, vil det være tilstrækkeligt at tilslutte din eksisterende til en standardrejseadapter.

Hvis du har en stationær computer, kan du også få et kabel med et andet stik, eller bruge en rejseadapter. I dette tilfælde skal du dog muligvis ændre spændingskontakten på computerens strømforsyning, hvis der er en. Mange computere har ikke sådan en kontakt og arbejder fint med begge spændinger. Kig på bagsiden af computeren og find den stikkontakt, som strømkablet sættes i. Et sted i nærheden kan der være en lille kontakt mærket “110 V” eller “230 V” (for eksempel). Ændr indstillingen om nødvendigt.

Vær forsigtig, når du skifter kabel eller bruger en rejseadapter. Sluk først for alt, hvis du kan.