Ryan Lortie
desrt@desrt.ca 2012
Jana Švárová
jana.svarova@gmail.com
Petr Kovar
pknbe@volny.cz 2019
Opširnije informacije o profilu i odabiru profila.

# Profili

Profil je popis baza podataka podešavanja. Prva baza podataka u profilu je baza podataka za pisanje, a ostale baze podataka su samo za čitanje. Svaka baza podataka sustava stvorena je iz direktorija datoteke ključa. Svaki direktorij datoteke ključa sadrži jednu ili više datoteka ključa. Svaka datoteka ključa sadrži barem jednu dconf putanju i jedan ili više ključeva i odgovarajuće vrijednosti.

Parovi ključeva koji su postavljeni u dconf profilu zaobići će zadane postavke osim ako postoji problem s vrijednošću koju ste postavili.

Ubičajeno ćete željeti da se vaš dconf profil sastoji od baze podataka korisnika i najmanje jedne baze podataka sustava. Profil mora navoditi jednu bazu podataka po retku.

Prvi redak u profilu je baza podataka u koju se upisuju promjene. uobičajeno je `user-db:user`. user je naziv baze podataka korisnika koja se ubičajeno može pronaći u ~/.config/dconf.

Redak `system-db` navodi bazu podataka sustava. Ove baze podataka nalaze se u /etc/dconf/db/.

# Primjerak profila

user-db:user system-db:local system-db:site

Podešavanje jednog korisnika i višestrukih baza podataka sustava omogućuje slojevitost osobitosti. Postavke iz `user` datoteke baze podataka imaju prednost nad postavkama u `local` datoteci baze podataka, a `local` datoteka baze podataka zauzvrat ima prednost nad `site` datotekom baze podataka.

Ipak, redoslijed prednosti za zaključavanja je obrnut. Zaključavanja uvedena u `site` ili `local` datoteke baze podataka imaju prednost nad onima prisutnima u `user`.

Profil dconf za sesiju se određuje prilikom prijave, stoga će se korisnici morati odjaviti i ponovno prijaviti kako bi primijenili novi dconf korisnički profil na svoju sesiju.

Za više informacija, pogledajte dconf(7) stranicu priručnika.

# Odabir profila

Pri pokretanju, dconf konzultira DCONF_PROFILE varijablu okruženja. Varijabla može odrediti relativnu putanju do datoteke u /etc/dconf/profile/ ili apsolutni putanju, primjerice, do korisničkog osobnog direktorija.

Ako je postavljena varijabla okruženja, dconf pokušava otvoriti navedeni profil i prekida ako to ne uspije. Ako varijabla nije postavljena, dconf pokušava otvoriti profil pod nazivom “user”. Ako to ne uspije, vratit će se na unutarnje nepromjenjivo podešavanje.

Za više informacija, pogledajte dconf(7) stranicu priručnika.