Shaun McCance
shaunm@gnome.org
Michael Hill
mdhillca@gmail.com
David King
amigadave@amigadave.com
Upravljanje prikazom minijatura datoteka.

# Osobitosti pregleda upravitelja datoteka

Upravitelj datoteka stvara minijature za pregled slika, snimaka i tekstnih datoteka. Pregled minijatura može biti spor za velike datoteke ili datoteke koje se nalaze na mreži, stoga možete upravljati kada treba stvoriti pregled. Kliknite tipku izbornika u gornjem desnom kutu prozora, odaberite Osobitosti, a zatim idite na odjeljak Performanse.

# Prikaz minijatura

Po zadanome, svi pregledi se izvode Samo na ovom računalu, za uređaje na vašem računalu ili priključene vanjske uređaje. Ovu značajku možete postaviti na Sve datoteke ili Nikada. Upravitelj datoteka može pretraživati datoteke na drugim računalima putem lokalne mreže ili interneta. Ako često pregledavate datoteke preko lokalne mreže, a mreža ima veliku propusnost, možda želite postaviti mogućnost pregleda na Sve datoteke.

# Brojenje datoteka u mapama

Ako se prikazuje veličina datoteka u stupcima prikaza popisa ili opisima ikona, mape će biti prikazane sa brojem sadržanih datoteka i mapa. Brojanje stavki u mapi može biti sporo, posebno za vrlo velike mape ili brojanje putem mreže.

Možete isključiti ovu mogućnost, ili ju uključiti samo za datoteke na vašem računalu i lokalnim vanjskim uređajima.