Bastien Nocera
hadess@hadess.net
Uparivanje određenih uređaja s računalom.

# Upute uparivanja za određene uređaje

Čak i ako uspijete pronaći priručnik za uređaj, možda neće sadržavati dovoljno informacija kako bi uparivanje bilo moguće. Evo pojedinosti za nekoliko uobičajenih uređaja.

# PlayStation 5 upravljač za igre

Držite pritisnutu Create tipku, zatim pritisnite PS tipku sve dok svjetlosna traka ne počne treperiti kako bi postao vidljiv i mogli ga uparili kao bilo koji drugi Bluetooth uređaj.

# PlayStation 4 upravljač za igre

Korištenje PS i "Share" kombinacija tipki za uparivanje upravljača igre isto se može koristiti kako bi upravljač igre postao vidljiv i upario se kao bilo koji drugi Bluetooth uređaj.

Ti uređaji isto koriste "uparivanje kabelom". Priključite upravljače igre putem USB-a s otvorenim Bluetooth postavkama i uključenim Bluetoothom. Dobit ćete upit želite li postaviti te upravljače igre bez potrebe pritiska na PS tipku. Isključite ih i pritisnite PS tipku za korištenje putem Bluetootha.

# PlayStation 3 upravljač za igre

Ti uređaji koriste "uparivanje kabelom". Priključite upravljače igre putem USB-a s otvorenim Bluetooth postavkama i uključenim Bluetoothom. Nakon pritiska na PS tipku, dobit ćete upit želite li postaviti te upravljače igre. Isključite ih i pritisnite PS tipku za korištenje putem Bluetootha.

# PlayStation 3 BD daljinski upravljač

Istovremeno držite "Start" i "Enter" tipke oko 5 sekundi. Zatim možete odabrati daljinski upravljač na popisu uređaja kao i obično.

# Nintendo Wii and Wii U daljinski upravljači

Koristite crvenu "Sync" tipku unutar odjeljka baterija za početak postupka uparivanja. Druge kombinacije tipki neće zadržati informacije o uparivanju, stoga bi morali sve ponoviti u kratkom roku. Zapamtite da pojedini softver poput emulatora konzola želi izravan pristup daljinskim upravljačima, i u tim slučajevima, ne bi ih trebali postavljati u Bluetooth panelu. Upute potražite u priručniku aplikacije.

# ION iCade

Držite pritisnute donje 4 tipke i gornju bijelu tipku za početak postupka uparivanja. Kada se pojave upute za uparivanje, obavezno koristite samo crvene smjerove za unos kôda, nakon čega slijedi potvrda s bilo kojim od 2 bijele tipke krajnje desno od arkadne palice.