Jim Campbell
jwcampbell@gmail.com
Ekaterina Gerasimova
kittykat3756@gmail.com 2014
Michael Hill
mdhillca@gmail.com
Med en statisk IP-adresse kan det være lettere at levere visse netværkstjenester fra din computer.
scootergrisen
2015-2016, 2019-2021
Alan Mortensen
2023

# Opret en forbindelse med en fast IP-adresse

De fleste netværk vil automatisk tildele en IP-adresse og andre detaljer til din computer, når du opretter forbindelse til netværket. Disse detaljer kan ændres med jævne mellemrum, men du vil måske gerne have en fast IP-adresse til computeren, så du altid ved, hvad dens adresse er (f.eks. hvis det er en filserver).

# Giv din computer en fast (statisk) IP-adresse:

Åbn Aktivitetsoversigten og begynd at skrive Netværk.

Klik på Netværk for at åbne panelet.

Find den netværksforbindelse, som du vil tildele en fast adresse. Klik på knappen indstillinger ved siden af netværksforbindelsen. For en wi-fi-forbindelse vil knappen indstillinger være placeret ved siden af det aktive netværk.

Vælg fanebladet IPv4 eller IPv6 og skift Metode til Manuel.

Indtast IP-adressen og Gateway'en samt den relevante Netmaske.

I sektionen DNS skal du slå Automatisk-kontakten fra. Indtast IP-adressen på den DNS-server, du vil bruge. Indtast yderligere DNS-serveradresser ved hjælp af +-knappen.

I sektionen Ruter skal du slå kontakten Automatisk fra. Indtast Adresse, Netmaske, Gateway og Metrik for en rute, du vil bruge. Indtast yderligere ruter ved hjælp af +-knappen.

Klik Anvend. Netværksforbindelsen burde nu have en fast IP-adresse.