Tips såsom “Lad ikke batteriets opladning blive for lavt”.
GNOMEs dokumentationsprojekt
gnome-doc-list@gnome.org
Phil Bull
philbull@gmail.com
Ekaterina Gerasimova
kittykat3756@gmail.com
scootergrisen
2015-2016, 2019-2021
Alan Mortensen
2023

# Få mest ud af batteriet i din bærbare computer

Efterhånden som batterierne i bærbare ældes, bliver de dårligere til at opbevare opladning, og deres kapacitet falder gradvist. Der er et par teknikker, som du kan bruge til at forlænge deres brugbare levetid, selvom du ikke skal forvente den store forskel.

Lad ikke batteriet løbe helt tørt. Oplad altid inden batteriet bliver meget lavt, selvom de fleste batterier har indbyggede sikkerhedsforanstaltninger for at forhindre, at batteriet bliver for lavt. Genopladning, når den kun er delvist afladet, er mere effektiv, men genopladning, når den kun er lidt afladet, er værre for batteriet.

Varme har en skadelig effekt på batteriets ladeeffektivitet. Lad ikke batteriet blive varmere end højst nødvendigt.

Batterier ældes, selvom du bare opbevarer dem uden at bruge dem. Der er ingen fordel ved at købe et ekstra batteri, samtidig med at du køber det originale batteri. Vent med at købe et ekstra batteri, til du har brug for det.

Dette råd gælder specifikt for lithiumionbatterier (Li-ion), som er den mest almindelige type. Andre batterityper kan have gavn af en anden behandling.