Paul W. Frields
stickster@gmail.com
Možete kontrolirati koji program ima pristup mreži. To pomaže u očuvanju sigurnosti vašeg računala.

# Omogućavanje ili blokiranje pristupa vatrozidom

GNOME ne dolazi s vatrozidom, pa za podršku osim ovog dokumenta obratite se timu za podršku svoje distribucije ili IT odjelu vaše organizacije. Vaše bi računalo trebalo biti opremljeno vatrozidom koji mu omogućuje blokiranje pristupa programima od strane drugih ljudi na internetu ili vašoj mreži. To pomaže u očuvanju sigurnosti vašeg računala.

Mnoge aplikacije mogu koristiti vaše mrežno povezivanje. Primjerice, možete dijeliti datoteke ili dopustiti nekome da gleda vašu radnu površinu na daljinu kada je povezan s mrežom. Ovisno o tome kako je vaše računalo podešeno, možda ćete morati prilagoditi vatrozid kako bi dopustili neometan rad tim uslugama.

Svaki program koji pruža mrežne usluge koristi određeni mrežni ulaz. Kako bi omogućili drugim računalima na mreži pristup usluzi, možda ćete trebati “otvoriti” dodijeljeni ulaz usluge na vatrozidu:

Idite u Aktivnosti u gornjem lijevom kutu zaslona i pokrenite svoju vatrozid aplikaciju. Možda ćete morati instalirati upravitelja vatrozidom ako ga ne pronađete (primjerice, GUFW).

Otvorite ili onemogućite ulaz za vašu mrežnu uslugu, ovisno o tome želite li da joj ljudi mogu pristupiti ili ne. Ulaz koji trebate promijeniti će ovisiti o usluzi.

Spremite ili primijenite promjene slijedeći sve dodatne upute zadane vatrozidom.