Måske mangler der blæserstyringssoftware, eller din bærbare computer kan være for varm.
GNOMEs dokumentationsprojekt
gnome-doc-list@gnome.org
scootergrisen
2015-2016, 2019-2021
Alan Mortensen
2023

# Blæseren i den bærbare computer kører altid

Hvis blæseren i din bærbare computer altid kører, kan det være, at den hardware, der styrer kølesystemet i den bærbare computer, ikke er særlig godt understøttet i Linux. Nogle bærbare computere har brug for ekstra software til at styre deres køleventilatorer effektivt, men denne software er muligvis ikke installeret (eller tilgængelig for Linux overhovedet), og så kører blæserne bare med fuld hastighed hele tiden.

Er det tilfældet, kan du muligvis ændre nogle indstillinger eller installere ekstra software, der giver fuld kontrol over blæseren. For eksempel kan vaiofand installeres for at styre blæserne på nogle Sony VAIO bærbare computere. Installation af denne software er noget af en teknisk proces, som er meget afhængig af din bærbare computers mærke og model, så du vil måske søge specifikke råd om, hvordan du gør det på din computer.

Det er også muligt, at din bærbare computer bare producerer meget varme. Det betyder ikke nødvendigvis, at den er overophedet; den skal måske bare have blæseren til at køre på fuld hastighed hele tiden for at lade den forblive kølig nok. Hvis dette er tilfældet, kan du ikke gøre meget andet end at lade blæseren køre på fuld hastighed hele tiden. Du kan nogle gange købe ekstra køletilbehør til din bærbare computer, hvilket kan hjælpe.