Paul W. Frields
stickster@gmail.com
Du kan styre, hvilke programmer som har adgang til netværket. Det hjælper med at holde din computer sikker.
scootergrisen
2015-2016, 2019-2021
Alan Mortensen
2023

# Tillad eller blokér adgang med en firewall

GNOME leveres ikke med en firewall, så for support ud over dette dokument skal du kontakte din distributions supportteam eller din organisations it-afdeling. Din computer bør være udstyret med en firewall, der gør det muligt for den at blokere programmer fra at blive tilgået af andre mennesker på internettet eller dit netværk. Dette hjælper med at holde din computer sikker.

Mange programmer kan bruge din netværksforbindelse. For eksempel kan du dele filer eller lade nogen se dit skrivebord eksternt, når du er tilsluttet et netværk. Afhængigt af hvordan din computer er konfigureret, skal du muligvis justere firewallen for at tillade, at disse tjenester fungerer efter hensigten.

Hvert program, der leverer netværkstjenester, bruger en specifik netværksport. For at give andre computere på netværket adgang til en tjeneste, skal du muligvis “åbne” dens tildelte port på firewallen:

Gå til Aktiviteter i øverste venstre hjørne af skærmen, og start dit firewallprogram. Du skal muligvis selv installere et program til håndtering af firewallen, hvis du ikke kan finde et (for eksempel GUFW).

Åbn eller deaktivér porten for din netværkstjeneste, afhængigt af om du ønsker, at folk skal kunne få adgang til den eller ej. Hvilken port, du skal ændre, vil afhænge af tjenesten.

Gem eller udfør ændringerne og følg yderligere instruktioner som måtte blive givet af firewallværktøjet.