Shaun McCance
shaunm@gnome.org
Michael Hill
mdhillca@gmail.com
Ekaterina Gerasimova
kittykat3756@gmail.com
Andre Klapper
ak-47@gmx.net
Upisivanje znakova koji se ne nalaze na tipkovnici, uključujući strane abecede, matematičke simbole, emotikone i tiskarske ukrase.

# Umetanje posebnih znakova

Možete umetnuti i vidjeti na tisuće znakova iz većine svjetskih sustava pisanja, čak i onih koji se ne nalaze na tipkovnici. Ova stranica navodi nekoliko različitih načina na koje možete umetati posebne znakove.

# Načini umetanja posebnih znakova

# Znakovi

Aplikacija za mapu znakova omogućuje vam pronalaženje i umetanje neobičnih znakova, uključujući emotikone, pregledom kategorija znakova ili pretragom ključnih riječi.

Možete pokrenuti Znakovi iz Aktivnosti pregleda.

# Emotikoni

## Umetanje emotikona

Pritisnite Ctrl; tipke.

Pregledajte kategorije na dnu dijaloga ili počnite upisivati opis u polje pretrage.

Odaberite emotikon za umetanje.

# Tipka za sastavljanje

Tipka za sastavljanje je posebna tipka koja vam omogućuje da pritisnete više tipki za redom kako bi dobili poseban znak. Primjerice, za upis slova s naglaskom é, možete pritisnuti sastavi, zatim ' pa e.

Tipkovnice nemaju posebne tipke za sastavljanje. Umjesto toga, možete odrediti jednu od postojećih tipki na tipkovnici kao tipku za sastavljanje.

## Određivanje tipke za sastavljanje

Otvorite Aktivnosti pregled i započnite upisivati Postavke.

Kliknite na Postavke.

Kliknite na Tipkovnica u bočnoj traci za otvaranje panela.

U odjeljku Unos posebnih znakova kliknite na Tipka za sastavljanje.

Uključite preklopnik Tipka za sastavljanje.

Odaberite tipku koju želite postaviti kao tipku za sastavljanje.

Zatvorite dijalog.

Pomoću tipke za sastavljanje možete upisati mnogo uobičajenih znakova, primjerice:

Pritisnite sastavi zatim ' zatim slovo da stavite akutni naglasak preko tog slova, poput é.

Pritisnite sastavi zatim ` (kvačica unatrag), a zatim slovo da stavite veliki naglasak preko tog slova, poput è.

Pritisnite sastavi zatim " zatim slovo da stavite prijeglas preko tog slova, poput ë.

Pritisnite sastavi zatim - zatim slovo za postavljanje makrona preko tog slova, poput ē.

Za više kombinacija tipki za sastavljanje pogledajte stranicu s tipkama za sastavljanje na Wikipediji.

# Kôdne točke

Možete unijeti bilo koji Unikôdni znak koristeći samo svoju tipkovnicu s brojčanom kôdnom točkom znaka. Svaki znak identificiran je kôdnom točkom od četiri znaka. Kako bi pronašli kôdnu točku za znak, potražite je u aplikaciji Znakovi. Kôdna točka su četiri znaka nakon U+.

Za unos znak prema njegovoj kôdnoj točki, pritisnite Ctrl Shift U, zatim upišite kôd od četiri znaka i pritisnite Space ili Enter. Ako često koristite znakove kojima ne možete lako pristupiti drugim načinima, možda će vam biti korisno zapamtiti kôdnu točku za te znakove kako bi ih mogli brzo unijeti.

# Rasporedi tipkovnice

Možete postaviti da se vaša tipkovnica ponaša kao tipkovnica za neki drugi jezik, bez obzira na slova ispisana na tipkama. Čak se možete jednostavno prebacivati između različitih rasporeda tipkovnice pomoću ikone na gornjoj traci. Za više informacija pogledajte, pogledajte .

# Načini unosa

Načini unosa proširuje prijašnje načine dopuštajući unos znakova ne samo pomoću tipkovnice već i bilo kojeg uređaja za unos. Primjerice, možete unositi znakove mišem pomoću pokreta ili unositi japanske znakove pomoću latinične tipkovnice.

Za odabir načina unosa, desnom tipkom miša kliknite preko tekstnog dijaloga i u izborniku Način unosa odaberite način unosa koju želite koristiti. Ne postoji zadani način unosa, stoga pogledajte dokumentaciju način unosa da vidite kako ih koristiti.