Tiffany Antopolski
tiffany.antopolski@gmail.com
Michael Hill
mdhillca@gmail.com
Ekaterina Gerasimova
kittykat3756@gmail.com
Opsæt en ekstra skærm.
scootergrisen
2015-2016, 2019-2021
Alan Mortensen
2023

# Tilslut en anden skærm til din computer

# Opsæt en ekstra skærm

For at opsætte en ektra skærm tilsluttes skærmen til din computer. Hvis dit system ikke genkender den med det samme eller hvis du vil justere indstillingerne:

Åbn Aktivitetsoversigten og begynd at skrive Skærme.

Klik på Skærme for at åbne panelet.

I diagrammet til at opstille skærme trækkes dine skærme til de ønskede indbyrdes placeringer.

Tallene i diagrammet vises øverst til venstre på hver skærm når panelet Skærme er aktivt.

Klik på Primær skærm for at vælge din primære skærm.

Den primære skærm er den med toppanelet og Aktivitetsoversigten.

Klik på hver skærm på listen for at vælge orientering, opløsning eller skalering samt opdateringshastighed.

Klik på Anvend. De nye indstillinger anvendes i 20 sekunder inden de tilbageføres. På den måde gendannes de gamle indstillinger automatisk hvis du ikke kan se noget med de nye indstillinger. Hvis du er tilfreds med de nye indstillinger, så klik på Behold ændringer.

# Skærmtilstande

Med to skærme er følgende skærmtilstande tilgængelige:

Sammenføj skærme: kanterne på skærmene sammenføjes, så ting kan flyttes fra den ene skærm til den anden.

Klon: det samme indhold vises på to skærme med samme opløsning og orientering.

Når der kun er brug for én skærm, for eksempel en ekstern skærm tilsluttet en docket bærbar computer med låget lukket, kan den anden skærm slukkes. På listen skal du klikke på den skærm, du vil deaktivere, og slå kontakten fra.

# Tilføjelse af mere end én skærm

Hvis der er flere end to skærme, så er Sammenføj skærme den eneste tilgængelige tilstand.

Tryk på knappen til den skærm du vil konfigurere.

Træk skærmene til de ønskede indbyrdes placeringer.